 பொழிப்புரை அகர ஆகார ஈற்றின்முன் உகர ஊகாரங்கள் வந்தால் ஈறும் முதலுமாகிய இரண்டும் கெட ஓகாரம் வரும். உதாரணம்: சூர்ய உதயம் - சூர்யோதயம், ஞான ஊர்ச்சிதன் - ஞானோர்ச்சிதன், கங்கா உற்பத்தி - கங்கோற்பத்தி, தயா ஊர்ச்சிதன் - தயோர்ச்சிதன். 155. அ ஆமுன் ஏ ஐவரி லிரண்டுங்கெட் டையாம். (15) () அ ஆ முன் ஏ ஐ வரில் இரண்டும் கெட்டு ஐ ஆம்.  பவாநந்தர் உரை  இஃது அகர ஆகாரத்தின்முன் ஏ ஐ வருமாறு உணர்த்துகின்றது.  பதவுரை அ ஆ முன் = அகர ஆகார ஈற்றின் முன்,  ஏ ஐ வரில் = ஏகார ஐகாரங்கள் வந்தால்,  இரண்டும் கெட்டு = ஈறும் முதலுமாகிய இரண்டும் கெட,  ஐ ஆம் = ஐகாரம் வரும்.